EL
1.6.2022
Επίσημη Εφημερίδα της Ευρωπαϊκής Ένωσης
C 217/31
3.5.
Ειδικοί κανόνες για τον τεμαχισμό, το τρίψιμο, τη συσκευασία κ.λπ. του προϊόντος στο οποίο αναφέρεται η καταχωρισμένη ονομασία — 3.6.
Ειδικοί κανόνες για την επισήμανση του προϊόντος στο οποίο αναφέρεται η καταχωρισμένη ονομασία Τα σφάγια που καλύπτονται από την ΠΓΕ επισημαίνονται με το ακρωνύμιο «CM» με ανεξίτηλο μελάνι στα πόδια, στις ωμοπλάτες και στα πλευρά, ενώ φέρουν ετικέτα με ατομικό αριθμό που απεικονίζει τον λογότυπο του ρυθμιστικού συμβουλίου.
Το χρώμα διαφέρει ανάλογα με τον τύπο του «Cordero Manchego» [Recental (νεαρό αρνί) ή Lechal (αρνί γάλακτος)].
Λογότυπος του ρυθμιστικού συμβουλίου για το «Cordero Manchego» ΠΓΕ, τύπου «Recental» (νεαρό αρνί)
Λογότυπος του ρυθμιστικού συμβουλίου για το «Cordero Manchego» ΠΓΕ, τύπου «Lechal» (αρνί γάλακτος)
4.
Συνοπτική οριοθέτηση της γεωγραφικής περιοχής Η περιοχή παραγωγής ή αναπαραγωγής στην οποία εκτρέφεται η φυλή Manchego βρίσκεται στη γεωγραφική περιοχή της La Mancha, η οποία περιλαμβάνει τις ακόλουθες περιοχές: 1.
Albacete: Mancha, Manchuela, Centro και Almansa. 2.
Ciudad Real: Mancha, Campo de Calatrava και Campo de Montiel. 3.
Cuenca: Manchuela, Mancha Baja και Mancha Alta. 4.
Τολέδο: La Mancha Με έκταση 79 230 km2, η Castilla-La Mancha είναι η τρίτη μεγαλύτερη αυτόνομη κοινότητα της Ισπανίας
5.
Δεσμός με τη γεωγραφική περιοχή Ο δεσμός μεταξύ της ΠΓΕ «Cordero Manchego» [και της γεωγραφικής περιοχής] βασίζεται στα χαρακτηριστικά του νωπού κρέατος, το οποίο προέρχεται αποκλειστικά από αρνιά της φυλής Manchego.
Το κρέας είναι άπαχο έως μετρίως λιπαρό και το λίπος έχει χρώμα υπόλευκο με σφικτή σύσταση.
Το χρώμα του κρέατος είναι απαλό ροζ.
Πολύ τρυφερό και χυμώδες, με πολύ ευχάριστη οσμή.
5.1.
Ιδιαιτερότητα της γεωγραφικής περιοχής Οι Ρωμαίοι καλλιεργούσαν σπάρτο στη La Mancha, η οποία είναι στέπα από αρχαιοτάτων χρόνων, ενώ οι Άραβες την αποκαλούσαν «Manyá» που σημαίνει «άνυδρη».
Οι δύο αυτές επωνυμίες προσδιόριζαν επακριβώς τον χαρακτήρα της περιοχής.